ফার ফ্রম হেভেন () হল টড হেইঞ্জ রচিত ও পরিচালিত ২০০২ সালের ঐতিহাসিক প্রণয়ধর্মী নাট্য চলচ্চিত্র। এতে শ্রেষ্ঠাংশে অভিনয় করেন জুলিঅ্যান মুর, ডেনিস কোয়াইড, ডেনিস হেইসবার্ট ও প্যাট্রিশিয়া ক্লার্কসন। চলচ্চিত্রে ১৯৫০-এর দশকের পটভূমিতে কানেটিকাটের উপশহরে বসবাসকারী ক্যাথি হুইটেকার নামে একজন গৃহবধূর শান্তিপূর্ণ জীবনে কীভাবে অশান্তি নেমে আসে তা দেখানো হয়েছে। হেইন্স ডগলাস সার্কের কয়েকটি চলচ্চিত্র, বিশেষ করে ১৯৫৫ সালের অল দ্যাট হেভেন অ্যালাউস, ১৯৫৬ সালের রিটেন অন দ্য উইন্ড ও ১৯৫৯ সালের ইমিটেশন অব লাইফ-এর প্রতি শ্রদ্ধাঞ্জলি দেখিয়েছেন।  চলচ্চিত্রটি ৫৯তম ভেনিস আন্তর্জাতিক চলচ্চিত্র উৎসবে প্রদর্শিত হয় এবং সেখানে মুর শ্রেষ্ঠ অভিনেত্রী বিভাগে ভোল্পি কাপ ও চিত্রগ্রাহক এডওয়ার্ড ল্যাচম্যান একক অবদানের জন্য একটি বিশেষ পুরস্কার অর্জন করেন। চলচ্চিত্রটি চারটি একাডেমি পুরস্কারের মনোনয়ন লাভ করে। মুর তার অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার, নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও প্রধান চরিত্রে অভিনেত্রীর সেরা অভিনয় বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে ক্রিটিকস চয়েস চলচ্চিত্র পুরস্কার অর্জন করেন। অন্যদিকে কোয়াইড শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।  অভিনয়শিল্পীদল  জুলিঅ্যান মুর - ক্যাথলিন "ক্যাথি" হুইটেকার  ডেনিস কোয়াইড - ফ্র্যাঙ্ক হুইটেকার  ডেনিস হেইসবার্ট - রেমন্ড ডেগান  প্যাট্রিশিয়া ক্লার্কসন - এলেনর ফাইন  ভায়োলা ডেভিস - সাইবিল  জেমস রেবহর্ন - ডক্টর বাউম্যান  সিলিয়া ওয়েস্টন - মোনা লাউডার  মাইকেল গ্যাস্টন - স্ট্যান ফাইন  রায়ান ওয়ার্ড - ডেভিড হুইটেকার  লিন্ডসে অ্যান্ড্রেট্টা - জেনিস হুইটেকার  জর্ডার পারইয়ার - সারা ডেগান  বেট হেনরিট্‌জ - মিসেস লিকক  বারবারা গ্যারিক - ডরিন  অলিভিয়া বার্কলন্ড - ন্যান্সি  জুন স্কুইব - বৃদ্ধা  জে. বি. অ্যাডামস - মরিস ফার্নসওয়ার্থ  নির্মাণ পরিচালক টড হেইঞ্জ ক্যাথি ও ফ্র্যাঙ্ক চরিত্রে যথাক্রমে জুলিঅ্যান মুর ও জেমস গ্যান্ডলফিনির কথা মাথায় রেখে পাণ্ডুলিপি রচনা করেন। মুর পাণ্ডুলিপি পড়ার পরপরই এই চলচ্চিত্রে যোগ দেন, কিন্তু গ্যান্ডলফিনি দ্য সোপরানোস-এ তার কাজের কারণে এই চলচ্চিত্রের জন্য উপলব্ধ ছিলেন না। হেইঞ্জের পরবর্তী পছন্দ ছিল রাসেল ক্রো, কিন্তু তিনি মনে করেন চরিত্রটি খুবই ছোট। অন্যদিকে চলচ্চিত্রের প্রযোজকগণ জেফ ব্রিজেসের আর্থিক চাহিদা মেটাতে পারেননি।  তথ্যসূত্র  বহিঃসংযোগ  ফোকাস ফিচার্সে Far From Heaven          বিষয়শ্রেণী:২০০২-এর চলচ্চিত্র বিষয়শ্রেণী:২০০২-এর এলজিবিটিকিউ সম্পর্কিত চলচ্চিত্র বিষয়শ্রেণী:২০০২-এর প্রণয়ধর্মী নাট্য চলচ্চিত্র বিষয়শ্রেণী:২০০২-এর স্বাধীন চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের ঐতিহাসিক নাট্য চলচ্চিত্র বিষয়শ্রেণী:২০০০-এর দশকের ঐতিহাসিক প্রণয়ধর্মী চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার এলজিবিটিকিউ সম্পর্কিত চলচ্চিত্র বিষয়শ্রেণী:ইংরেজি ভাষার ঐতিহাসিক নাট্য চলচ্চিত্র বিষয়শ্রেণী:ইংরেজি ভাষার ঐতিহাসিক প্রণয়ধর্মী চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র বিষয়শ্রেণী:ইংরেজি ভাষার স্বাধীন চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন ঐতিহাসিক নাট্য চলচ্চিত্র বিষয়শ্রেণী:মার্কিন ঐতিহাসিক প্রণয়ধর্মী চলচ্চিত্র বিষয়শ্রেণী:মার্কিন প্রণয়ধর্মী নাট্য চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:উত্তর আধুনিক চলচ্চিত্র বিষয়শ্রেণী:ফোকাস ফিচার্সের চলচ্চিত্র বিষয়শ্রেণী:টড হেইঞ্জ পরিচালিত চলচ্চিত্র বিষয়শ্রেণী:এলমার বার্নস্টাইন সুরারোপিত চলচ্চিত্র বিষয়শ্রেণী:মার্কিন যুক্তরাষ্ট্রে বর্ণবাদ সম্পর্কে চলচ্চিত্র বিষয়শ্রেণী:মার্কিন যুক্তরাষ্ট্রে ব্যভিচার সম্পর্কে চলচ্চিত্র বিষয়শ্রেণী:১৯৫০-এর দশকের পটভূমিতে চলচ্চিত্র বিষয়শ্রেণী:১৯৫৭-এর পটভূমিতে চলচ্চিত্র বিষয়শ্রেণী:কানেটিকাটের পটভূমিতে চলচ্চিত্র বিষয়শ্রেণী:নিউ জার্সিতে ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী চলচ্চিত্র